**"И ний сме дали нещо на светът – на вси словене книга да четат"**

**(Eсе)**

Този цитат е от одата на Иван Вазов “Паисий”, в която се е формулирана идеята за епохалното израстване на народа. Наравно с това се възхваляват знаменити за нас личности. Показва се сакралното и се цели тотално превземане на човешката душа и сърце.

Едни от възхвалените личности са дейците на образованито, будителите - Кирил и Методий. Няма българин, който да не познава техния облик или име. Братя, предоставили на народа ни най-ценния дар - словото. Накарали ни да отворим очи и да не се срамуваме да се наречем “българи”. Позволили ни да се докоснем и разберем „историйцата“ си, да осъзнаем каква мощ има страната ни. Кирил и Методий - една вечност. Светци, дали възможност на съзнанието ни да сътворява цвят и красота. Подарили ни езика, с който до ден днешен изразяваме емоция и чувства. Нищо друго не докосва човешката душа така, както думите. Езикът е едно от нещата, правещо ни сетивни. Едно от нещата, правещо ни хора. Не случайно съществуват изрази като “знанието е богатство”, “знанието е духовна храна”. Да бъдем духом богати, бих казала. Да обичаме родния си език, родната история. Да обичаме родината.

Красотата винаги е била в пъстрия ум, неподчиняващ се на рамки и граници. Нека си представим какъв щеше да е светът без езика. Ще го нарека Хаос. Една черна дупка. Доста често ставам свидетел на хора, които просто съществуват. Задържащи се в битието, оставящи семето на словото в сърцата си да изгние. Грозно.

Ако тези дейци бяха живи сега, днес, едва ли щях да са доволни от очертаващата се картина. Но хората не са идентични, ще ги разделя на сиви и цветни. Сивите никога няма да изчезнат трайно, но ние цветните винаги ще сме тук. Те винаги ще са слепи и глухи пред богаството, което са ни дали тези хора. Ние ще продължаваме на красим света, ще продържаваме да обичаме България и да я окичваме с венците на знанието. Няма да спираме да се храним с духовната храна и да караме будителите ни да са горди с нашето дело, така както ние с тяхното.

Поглеждайки назад се опитвам да разбера какво е коствало на тези святи хора да ни дарят с всичкия този “свят”. Не успявам. Те са създали нещо, което мога да си позволя да нарека “съвършено”. Всеки от нас го носи в себе си, личен избор е дали ще го пазим.

Бъди цветен, създавай своя нюанс. Бъди привлекателен отвън, но не забравяй да си красив отвътре. Живей в настоящето, гледай в бъдещето, но се учи от миналото. Помни корените и дедите си, продължавай святото дело.

Михаела Георгиева ХІ А клас